35. ΝΟΜΟΣ υπ’ αριθ. 388 της 20/27 Ιουλ. 1976 (ΦΕΚ Α΄ 194). Περί εξισωτικών και αντισταθμιστικών δασμών Δασμός εξισωτικός (αντιντάμπιγκ) Άρθρ.1.-1.Δασμός εξισωτικός (αντιντάμπιγκ) επιβάλλεται επί παντός προϊόντος αλλοδαπής προελεύσεως, αποτελούντος αντικείμενον εισαγωγής εις αντικανονικήν χαμηλήν τιμήν, κατά τα εν άρθρ. 2 του παρόντος νόμου ειδικώς οριζόμενα (τιμήν ντάμπιγκ), συνεπεία της οποίας η εισαγωγή εις την χώραν προκαλεί, ή απειλεί να προκαλέση σημαντικήν ζημίαν εις την υφισταμένην εθνικήν παραγωγήν, ή να επιβραδύνη σημαντικώς την δημιουργίαν ή την ανάπτυξιν ταύτης. 2.Όπου εις τας διατάξεις του παρόντος νόμου, ο όρος «ζημία» χρησιμοποιείται άνευ ετέρας ενδείξεως, ούτος καλύπτει τας εν τη προηγουμένη παραγράφω τρεις περιπτώσεις ζημίας. Αντικείμενον εισαγωγής εις αντικανονικήν χαμηλήν τιμήν Άρθρ.10.-Αι διατάξεις του παρόντος Νόμου αποτελούν πλαίσιον, κατά τους ορισμούς του άρθρ. 78 παρ. 5 του Συντάγματος. Καταργούμεναι διατάξεις. Άρθρ.11.-Ο Νόμ. 4056/1960 «περί επιβολής δασμών αντιντάμπιγκ και αντισταθμιστικών τοιούτων» (ανωτ. αριθ. 3) ως ετροποποιήθη και συνεπληρώθη δια του Ν.Δ. 4418/64, καταργείται. Άρθρ.12.-Η ισχύς του παρόντος νόμου άρχεται από της δημοσιεύσεώς του δια της Εφημερίδος της Κυβερνήσεως. Άρθρ.2.-1.Προϊόν τι θεωρείται ως αποτελούν αντικείμενον εισαγωγής εις αντικανονικήν χαμηλήν τιμήν (ντάμπιγκ), εφ’ όσον η τιμή εξαγωγής του εις Ελλάδα είναι συγκριτικώς κατωτέρα της υπό ομαλάς εμπορικάς συνθήκας επιτυγχανομένης τοιαύτης κατά τον αυτόν χρόνον, δι’ όμοιον προϊόν, προοριζόμενον δια κατανάλωσιν εντός της χώρας καταγωγής, εξ ης τούτο εξήχθη. Ως όμοιον προϊόν, εν τη εννοία του παρόντος νόμου, θεωρείται προϊόν ταυτόσημον καθ’ όλας τας ενδείξεις προς το υπό εξέτασιν, ή, εν ελλείψει τοιούτου προϊόντος, έτερον προϊόν, όπερ έχει χαρακτηριστικά στενώς προσομοιάζοντα προς τα του υπό εξέτασιν προϊόντος τοιαύτα. 2.Εις περίπτωσιν, καθ’ ην η εισαγωγή προϊόντος τινός δεν πραγματοποιείται απ’ ευθείας εκ της χώρας καταγωγής, αλλά μέσω ετέρας χώρας, συγκρίνονται, υπό την επιφύλαξιν της διατάξεως της επομένης παραγράφου, προς διαπίστωσιν υπάρξεως ντάμπιγκ, η τιμή εις ην εξάγεται τούτο εις Ελλάδα προς την τιμήν ομοίου προϊόντος εις την αγοράν της εξαγούσης χώρας. 3.Κατ’ εξαίρεσιν, οσάκις το προϊόν διαμετακομίζεται μέσω της εξαγούσης χώρας ή δεν παράγεται τοιούτον προϊόν εις την εξάγουσαν χώραν ή δεν υφίσταται τιμή επιδεκτική συγκρίσεως δια τούτο εις την χώραν ταύτην, δύναται η σύγκρισις να ενεργήται με την τιμήν του ομοίου προϊόντος εις την χώραν της καταγωγής. 4.Οσάκις ουδεμία πώλησις ομοίου προϊόντος επραγματοποιήθη, υπό ομαλάς εμπορικάς συνθήκας, εις την εσωτερικήν αγοράν της εξαγούσης χώρας ή οσάκις, λόγω των ειδικών συνθηκών της αγοράς της χώρας ταύτης, αι τοιαύται πωλήσεις δεν επιτρέπουν κανονικήν σύγκρισιν, προϊόν τι θεωρείται ως αποτελούν αντικείμενον ντάμπιγκ, όταν η τιμή εξαγωγής τούτου εις Ελλάδα είναι κατωτέρα: α)της επιδεκτικής συγκρίσεως τιμής ομοίου προϊόντος εξαγομένου εις τρίτην χώραν. Η τιμή αύτη δύναται να είναι η υψηλοτέρα κατά την εξαγωγήν, εφ’ όσον είναι αντιπροσωπευτική ή β)του κόστους παραγωγής εις την χώραν καταγωγής, επηυξημένου δια ποσού, αντιπροσωπεύοντος τα έξοδα πωλήσεως, τα έξοδα διαχειρίσεως, τα λοιπά έξοδα ως και το κέρδος. Η δια το κέρδος προσαύξησις δεν δύναται να υπερβαίνη το συνήθως πραγματοποιούμενον κέρδος επί πωλήσεως προϊόντων της ιδίας γενικής κατηγορίας εις την εσωτερικήν αγοράν της χώρας καταγωγής. 5.Οσάκις ουδεμία τιμή εξαγωγής υφίσταται ή οσάκις η υφισταμένη τοιαύτη δεν είναι επιδεκτική συγκρίσεως, λόγω υπάρξεως συνεταιριστικής σχέσεως ή συμψηφιστικού τινος διακανονισμού μεταξύ εξαγωγέως και εισαγωγέως ή τρίτου μέρους, η τιμή εξαγωγής, δια την εφαρμογήν των διατάξεων των ανωτέρων παραγράφων, δύναται να καθορίζηται επί τη βάσει της τιμής εις ην το εισαγόμενον προϊόν μεταπωλείται δια πρώτην φοράν εις ανεξάρτητον αγοραστήν ή, εάν τούτο δεν μεταπωλείται εις ανεξάρτητον αγοραστήν ή δεν μεταπωλείται εις ην κατάστασιν εισήχθη, επί τη βάσει οιασδήποτε ετέρας λογικής βάσεως. 6.Η κατά τας διατάξεις των προηγουμένων παραγράφων του παρόντος άρθρου σύγκρισις των τιμών, διενεργείται επί συναλλαγών του αυτού εμπορικού επιπέδου, κατά το στάδιον της εξόδου του προϊόντος εκ του εργοστασίου και εν σχέσει προς τας πλέον προσφάτους πωλήσεις. Κατά την σύγκρισν ταύτην, λαμβάνονται υπ’ όψιν αι εις εκάστην περίπτωσιν υφιστάμεναι διαφοραί εις τας συνθήκας και τους όρους πωλήσεως, αι εις την φορολογίαν διαφοραί, ως και έτεραι τοιαύται επηρεάζουσαι την συγκριτικότητα των τιμών. Επί των περιπτώσεων της προηγουμένης παρ. 5, λαμβάνονται υπ’ όψιν, τα πραγματοποιηθέντα μεταξύ εισαγωγής και μεταπωλήσεως έξοδα, ως και τα προκύπτοντα κέρδη. 7.Δεν θεωρείται, ότι αποτελεί αντικείμενον ντάμπιγκ προϊόν τι, οσάκις τούτο απαλλάσσεται εκ των δασμών και λοιπών φόρων, οίτινες επιβαρύνουν όμοια προϊόντα, προοριζόμενα προς κατανάλωσιν εντός της χώρας καταγωγής ή εξαγωγής τούτου. 8.Εις περίπτωσιν εισαγωγών εκ χώρας, της οποίας το εμπόριον αποτελεί εξ ολοκλήρου ή σχεδόν εξ ολοκλήρου αντικείμενον μονοπωλίου και όπου αι εγχώριαι τιμαί καθορίζονται υπό του Κράτους, δύναται, κατά την κρίσιν της Επιτροπής του άρθρ. 5 του παρόντος νόμου, να μη γίνεται ακριβής σύγκρισις μεταξύ της τιμής κατά την εξαγωγήν προς την χώραν προϊόντος τινός και των εγχωρίων τιμών της εξαγούσης χώρας, εφ’ όσον θεωρείται υπό της Επιτροπής, ότι ο προσδιορισμός της επιδεκτικής συγκρίσεως τιμής εις την εν λόγω χώραν παρουσιάζει ειδικάς δυσχερείας. Εις τας περιπτώσεις ταύτας, δια τον  καθορισμόν  της  επιδεκτικής  συγκρίσεως τι(Μετά την σελ. 234,06(β) Σελ. 234,07 Τεύχος 622-Σελ. 35 Δασμοί Αντιντάμπιγκ 30.Β.δ.35 19 μής, εφαρμόζονται αι διατάξεις των παρ. 4 περιπτ. α΄ ή 5 του παρόντος άρθρου, αναλόγως. 9.Η κατά τας διατάξεις των προηγουμένων παραγράφων προσδιοριζομένη διαφορά τιμής, αποτελεί το πριθώριον του ντάμπιγκ. Καθορισμός ζημίας. Άρθρ.3.-1.Θεωρείται, ότι υφίσταται ζημία, εν τη εννοία του παρόντος νόμου, εφ’ όσον αι αποτελούσαι το αντικείμενον ντάμπιγκ εισαγωγαί συνιστούν καταφανώς την βασικήν αιτίαν ταύτης. 2.Δια την διαπίστωσιν της ζημίας, σταθμίζονται αι εκ του ντάμπιγκ απορρέουσαι συνέπειαι έναντι του συνόλου των λοιπών παραγόντων, οίτινες μόνοι ή εν συνδυασμώ δύνανται να επηρεάζουν δυσμενώς την παραγωγήν, ως ο όγκος και αι τιμαί τών μη εχουσών υποστή ντάμπιγκ εισαγωγών του οποίου προϊόντος, ο ανταγωνισμός μεταξύ των εγχωρίων παραγωγών, ο περιορισμός της ζητήσεως, οφειλόμενος εις υποκατάστασιν του προϊόντος δι’ ετέρων προϊόντων ή εις την αλλαγήν προτιμήσεως των καταναλωτών. 3.Η διαπίστωσις επαπειλουμένης ζημίας, βασίζεται επί πραγματικών γεγονότων και ουχί εφ’ απλών ισχυρισμών, υποθέσεων ή πιθανοτήτων. Η μεταβολή των συνθηκών, αίτινες θέλουν δημιουργήσει κατάστασιν, εις ην το ντάμπιγκ θα προκαλέση ζημίαν, δέον να προβλέπεται ως βεβαία και επικειμένη. 4.Δια την εκτίμησιν της ζημίας, λαμβάνονται υπ’ όψιν πάντες οι παράγοντες, οίτινες επηρεάζουν την κατάστασιν της δια του ντάμπιγκ θιγομένης εγχωρίου παραγωγής, οίον η ανάπτυξις και αι προοπτικαί της παραγωγής ταύτης ως προς τον κύκλον εργασιών, η συμμετοχή εις την αγοράν, τα κέρδη, αι τιμαί, συμπεριλαμβανομένου του μέτρου καθ’ ο η κατά την παράδοσιν τιμήν του τελωνισθέντος προϊόντος είναι κατωτέρα του ομοίου προϊόντος, όπερ επικρατεί κατά τας συνήθεις εμπορικάς συναλλαγάς εις την εσωτερικήν αγοράν, αι πραγματοποιηθείσαι εξαγωγαί, η απασχόλησις, ο όγκος των αποτελουσών το αντικείμενον του ντάμπιγκ εισαγωγών και ο όγκος των λοιπών εισαγωγών, η πλήρης χρήσις της δυναμικότητος, η παραγωγικότης και τα ισχύοντα περιοριστικά μέτρα επί του εμπορίου. Εις η και πλείονες ακόμη των ως άνω παραγόντων δεν αποτελούν υποχρεωτικώς βάσιν αποφασιστικής κρίσεως. 5.Αι επιπτώσεις των αποτελουσών το αντικείμενον του ντάμπιγκ εισαγωγών εκτιμώνται εν σχέσει προς την εθνικήν παραγωγήν ομοίου προϊόντος, οσάκις τα υπάρχοντα στοιχεία επιτρέπουν την κεχωρισμένην πιστοποίησιν της παραγωγής επί τη βάσει των κριτηρίων της παραγωγικής διαδικασίας, των πραγματοποιουμένων εσόδων των παραγωγών και των κερδών. Οσάκις η εθνική παραγωγή ομοίου προϊόντος δεν έχη κεχωρισμένα χαρακτηριστικά, κατά την έννοιαν των κριτηρίων τούτων, αι επιπτώσεις των υποστάντων ντάμπιγκ εισαγωγών εκτιμώνται Σελ. 234,08 Τεύχος 622-Σελ. 36 δια της εξετάσεως της παραγωγής της πλησιεστέρας ομάδος προϊόντων ή σειράς προϊόντων, ήτις περιλαμβάνει το όμοιον προϊόν, δι’ ο δύναται να ληφθούν αι αναγκαίαι πληροφορίαι. Έννοια εθνικής παραγωγής. Άρθρ.4.-1.Ως εθνική παραγωγή, κατά την έννοιαν του παρόντος νόμου, νοείται το σύνολον των εγχωρίων παραγωγών ομοίων προϊόντων ή εκείνων των οποίων η παραγωγή ομού καλύπτει το μεγαλύτερον μέρος της συνολικής εγχωρίου παραγωγής των προϊόντων τούτων. Εφ’ όσον παραγωγοί τινες είναι και εισαγωγείς του προϊόντος του αποτελούντος αντικείμενον ντάμπιγκ, ως εθνική παραγωγή θεωρείται το σύνολον των υπολοίπων παραγωγών. 2.Κατ’ εξαίρεσιν, δύναται η εγχώριος αγορά να διαχωρισθή εις δύο ή και πλείονας ανταγωνιστικάς αγοράς και οι παραγωγοί εις το εσωτερικόν εκάστης τούτων να θεωρούνται ως αντιπροσωπεύοντες μίαν παραγωγήν, εν τη εννοία της προηγουμένης παραγράφου, οσάκις, λόγω των εξόδων μεταφοράς, άπαντες οι παραγωγοί εντός της τοιαύτης αγοράς πωλούν το σύνολον ή σχεδόν το σύνολον της παραγωγής του προϊόντος εις αυτήν την αγοράν και ουδεμία ή σχεδόν ουδεμία ποσότης του προϊόντος τούτου πωλείται εις ετέραν περιοχήν της χώρας, ή οσάκις υφίστανται ειδικοί όροι αγοράς, οίτινες συνεπάγονται δια τους παραγωγούς μιας τοιαύτης αγοράς ίσον βαθμόν απομονώσεως εκ της υπολοίπου παραγωγής, υπό τον όρον ότι δύναται να υπάρξη ζημία εις τοιαύτας περιπτώσεις μόνον εάν πλήττη το σύνολον ή σχεδόν το σύνολον της παραγωγής του προϊόντος επί της ούτως οριζομένης αγοράς. 3.Αι διατάξεις της παρ. 5 του άρθρ. 3 εφαρμόζονται και επί των περιπτώσεων των ρυθμιζομένων δια του παρόντος άρθρου. 30.Β.δ.35 Δασμοί Αντιντάμπιγκ 20 Γνωμοδοτική Επιτροπή-Κίνησις διαδικασίαςεπιβολής δασμών εξισωτικών. Άρθρ.5.-1.Προς διαπίστωσιν της συνδρομής των προϋποθέσεων δια την κατά τον παρόντα νόμον επιβολήν δασμού αντιντάμπιγκ, συνιστάται παρά τω Υπουργείω Οικονομικών Γνωμοδοτική Επιτροπή, αποτελουμένη: α)εκ 2 ανωτέρων υπαλλήλων του Υπουργείου Οικονομικών επί βαθμώ τουλάχιστον 3ω, του αρχαιοτέρου εξ αυτών εκτελούντος χρέη Προέδρου, β)εξ ενός ανωτέρου υπαλλήλου εξ εκάστου των Υπουργείων Εμπορίου και Βιομηχανίας, οριζομένου, μετά του αναπληρωτού του, υπό αρμοδίου Υπουργού, γ)εξ ενός κοινού εκπροσώπου των Εμπορικών Συλλόγων Αθηνών και Πειραιώς, υποδεικνυομένου, μετά του αναπληρωτού του, υπό της Διοικήσεως των συλλόγων τούτων, δ)εξ ενός εκπροσώπου του Συνδέσμου Ελλήνων Βιομηχάνων, υποδεικνυομένου, μετά του αναπληρωτού του, υπό της Διοικήσεως τούτου, και ε)εξ ενός κοινού εκπροσώπου των Εμπορικών και Βιομηχανικών Επιμελητηρίων Αθηνών και Πειραιώς, υποδεικνυομένου μετά του αναπληρωτού του υπό των Επιμελητηρίων τούτων. Της Επιτροπής μετέχει ως εισηγητής, άνευ ψήφου, υπάλληλος της Δασμολογικής Διευθύνσεως του Υπουργείου Οικονομικών, επί βαθμώ τουλάχιστον 5ω. Χρέη Γραμματέως της Επιτροπής εκτελεί υπάλληλος της αυτής Διευθύνσεως. 2.Τα της συγκροτήσεως, της λειτουργίας και της αποζημιώσεως των μελών, του Εισηγητού και του Γραμματέως της Επιτροπής, καθορίζονται δι’ αποφάσεως του Υπουργού των Οικονομικών. 3.Δι’ ομοίας αποφάσεως του Υπουργού των Οικονομικών ορίζονται τα της κινήσεως της διαδικασίας προς επιβολήν εξισωτικών δασμών (αντιντάμπιγκ) τα υπό των ενδιαφερομένων μερών υποβλητέα εκάστοτε, προς απόδειξιν ή ανταπόδειξιν του ντάμπιγκ, στοιχεία και η τηρητέα υπό της Επιτροπής κατά το στάδιον της ερεύνης αποδεικτική διαδικασία. 4.Η Επιτροπή γνωμοδοτεί περί της υπάρξεως ντάμπιγκ και του περιθωρίου τούτου, περί της προκαλουμένης ή επαπειλουμένης ζημίας και της εκτάσεως ταύτης και περί των ληπτέων προς εξουδετέρωσιν του ντάμπιγκ μέτρων. Αι γνωμοδοτήσεις της Επιτροπής υποβάλλονται εις τον Υπουργόν των Οικονομικών, όστις εν περιπτώσει αποδοχής των, εν όλω ή εν μέρει, εκδίδει την σχετικήν απόφασιν. Ανάληψις υποχρεώσεως αναπροσαρμογής των τιμών. Άρθρ.6.-1.Η κινηθείσα διαδικασία επιβολής δασμών εξισωτικών (αντιντάμπιγκ) λήγει άνευ επιβολής τοιούτου δασμού ή της λήψεως προσωρινών μέτρων, εφ’ όσον εκ της διεξαχθείσης ερεύνης διαπιστωθή υπό της Επιτροπής ότι ουδέν των μέτρων τούτων είναι απαραίτητον δια την προστασίαν της εθνικής παραγωγής. 2.Αι διατάξεις της προηγουμένης παραγράφου δύναται να εφαρμόζωνται, κατά την κρίσιν της Επιτροπής και οσάκις οι εξαγωγείς προϊόντος τινός εις την χώραν αναλαμβάνουν οικειοθελώς την υποχρέωσιν να αναθεωρήσουν τας τιμάς των κατά τρόπον εξαλείφοντα το περιθώριον του ντάμπιγκ ή να παύσουν να εξάγουν το αποτελούν το αντικείμενον του ντάμπιγκ προϊόν εις την Ελλάδα. 3.Οσάκις οι εξαγωγείς ούτοι αναλαμβάνουν τας κατά την προηγουμένην παράγραφον δεσμεύσεις και η Επιτροπή αποδέχεται ταύτας, η έρευνα, ως προς την προκαλουμένην ζημίαν, ολοκληρούται εάν τούτο αποφασισθή υπό της Επιτροπής ή αιτηθή υπό των εξαγωγέων. Εφ’ όσον εκ της περατωθείσης ερεύνης διαπιστωθή υπό της Επιτροπής, η μη ύπαρξις ζημίας, η αναληφθείσα υπό των εξαγωγέων υποχρέωσις παύει να υφίσταται εκτός εάν οι εξαγωγείς προσφέρωνται εις την διατήρησιν ταύτης. 4.Η μη προσφορά των εξαγωγεών εις την ανάληψιν των εν τη παρ. 2 του παρόντος άρθρου δεσμεύσεων ή η άρνησις αυτών, καλουμένων προς τούτο υπό της Επιτροπής, όπως ενεργήσουν ούτω, κατόπιν σχετικής υποδείξεως της Επιτροπής, δεν επιδρά δυσμενώς επί της ερευνωμένης υποθέσεως ντάμπιγκ. Εν τούτοις, εις την περίπτωσιν ταύτην, δύναται ελευθέρως να καθορίζηται υπό της Επιτροπής, ότι απειλή περί προκλήσεως ζημίας είναι πιθανώτερον να πραγματοποιηθή εφ’ όσον αι αποτελούσαι το αντικείμενον ντάμπιγκ εισαγωγαί συνεχίζονται. Προσωρινά μέτρα. Άρθρ.7.-1.Οσάκις, εκ της προκαταρκτικής εξετάσεως των στοιχείων, διαφαίνεται η άσκησις ντάμπιγκ και υφίστανται επαρκείς ενδείξεις περί προκλήσεως ζημίας, το δε συμφέρον της εθνικής παραγωγής απαιτεί άμεσον ενέργειαν, δύναται τη αιτήσει των θιγομένων εγχωρίων παραγωγών ή και αυτεπαγγέλτως υπό του Υπουργού των Οικονομικών, κατόπιν γνωμοδοτήσεως της Επιτροπής, να λαμβάνωνται προσωρινά μέτρα αντιντάμπιγκ, πριν ή περαιωθή η οριζομένη υπό της εκδοθησομένης κατά την παρ. 3 του ανωτέρω άρθρ. 5, υπουργικής αποφάσεως, έρευνα. 2.Τα εν τη προηγουμένη παραγράφω προσωρινά μέτρα, συνίστανται είτε εις την επιβολήν επί των αποτελούντων το αντικείμενον ντάμπιγκ προϊόντων ενός δασμού εισπραττομένου επί παρακαταθήκη ίσον προς το ποσόν του προσωρινώς εκτιμωμένου υπό της Επιτροπής περιθωρίου του ντάμπιγκ, είτε εις την λήψιν χρηματικής ή τραπεζιτικής εγγυήσεως ίσης προς το ποσόν του περιθωρίου του ντάμπιγκ. 3.Τα εν τη προηγουμένη παραγράφω προσωρινά μέτρα αντιντάμπιγκ, δεν δύναται να εφαρμόζωνται δια περίοδον μεγαλυτέραν των τριών μηνών ή οσάκις δεν έχη ολοκληρωθή εισέτι η σχετική έρευνα και αιτούνται τούτο οι εισαγωγείς ή οι εξαγωγείς, των εξ μηνών. (Μετά την σελ. 234,08) Σελ. 234,09 Τεύχος 622-Σελ. 37 Δασμοί Αντιντάμπιγκ 30.Β.δ.35 21 4.Αι διατάξεις των παρ. 1-12 του επομένου άρθρ. 8 εφαρμόζονται αναλόγως και επί των κατά το παρόν άρθρον λαμβανομένων προσωρινών μέτρων. 5.Το παρακατατεθέν ποσόν του προσωρινού εξισωτικού δασμού (αντιντάμπιγκ) τακτοποιείται δια της εισαγωγής του ως δημοσίου εσόδου ή της επιστροφής του εις τον καταβαλόντα εισαγωγέα εν όλω ή εν μέρει, αναλόγως προς το περιεχόμενον της μετά την ολοκλήρωσιν της ερεύνης εκδιδομένης οριστικής αποφάσεως του Υπουργού των Οικονομικών, περί επιβολής ή μη εξισωτικού δασμού (αντιντάμπιγκ). Η εισαγωγή του προσωρινού δασμού ως δημοσίου εσόδου, δύναται να ορίζηται υπό της ως άνω αποφάσεως του Υπουργού των Οικονομικών, μόνον εφ’ όσον διαπιστούται εις την σχετικήν γνωμοδότησιν της Επιτροπής η πρόκλησις σημαντικής ζημίας εις την υφισταμένην εθνικήν παραγωγήν. 6.Αι διατάξεις της προηγουμένης παραγράφου εφαρμόζονται αναλόγως και δια την τακτοποίησιν της ληφθείσης εγγυήσεως, οσάκις τα προσωρινά μέτρα συνίστανται εις παροχήν τραπεζιτικής ή χρηματικής εγγυήσεως. Επιβολή εξισωτικών δασμών (αντιντάμπιγκ). Άρθρ.8.-1.Ο εξισωτικός δασμός (αντιντάμπιγκ) επιβάλλεται δι’ αποφάσεως του Υπουργού των Οικονομικών, εκδιδομένης μετά προηγουμένην γνωμοδότησιν της εν άρθρ. 5 του παρόντος προβλεπομένης Γνωμοδοτικής Επιτροπής, περί της συνδρομής των εν τω άρθρ. 1 του ιδίου τασσομένων προϋποθέσεων. 2.Ο εξισωτικός δασμός (αντιντάμπιγκ) δύναται να είναι ίσος προς το εν παρ. 9 του άρθρ. 2 του παρόντος νόμου καθοριζόμενον περιθώριον του ντάμπιγκ ή και μικρότερος τούτου, εφ’ όσον κατά την κρίσιν της ως άνω Επιτροπής, ο χαμηλότερος ούτος δασμός είναι επαρκής δια την εξάλειψιν της προκαλουμένης ή επαπειλουμένης ζημίας της εθνικής παραγωγής. 3.Όταν προϊόν τι εισάγεται εν Ελλάδι εκ πλειόνων της μιας χωρών, ο εξισωτικός δασμός (αντιντάμπιγκ) επιβάλλεται άνευ διακρίσεως και κατά το προσήκον ύψος εις εκάστην περίπτωσιν, επί εισαγωγής εξ όλων των χωρών του προϊόντος τούτου, δια το οποίον διαπιστούται ότι αποτελεί αντικείμενον ντάμπιγκ, προκαλεί δε αύτη ή επαπειλεί ζημίαν της εθνικής παραγωγής. 4.Η περιγραφή του προϊόντος, εφ’ ου επιβάλλεται εξισωτικός δασμός (αντιντάμπιγκ) περιλαμβάνει τας κάτωθι ενδείξεις: Σελ. 234,10 Τεύχος 622-Σελ. 38   α)δασμολογικήν περιγραφήν, β)εμπορικόν όνομα, γ)χώραν καταγωγής ή εξαγωγής, δ)προμηθευτήν. 5.Εάν πλείονες προμηθευταί εκ της ιδίας χώρας προσφέρουν το αποτελούν το αντικείμενον ντάμπιγκ προϊόν και δεν δύναται πρακτικώς να κατονομασθούν πάντες, το προϊόν ορίζεται δια των, υπό τα στοιχ. α, β και γ της προηγουμένης παραγράφου, ενδείξεων. 6.Εάν πλείονες προμηθευταί εκ πλειόνων χωρών προσφέρουν το αποτελούν το αντικείμενον ντάμπιγκ προϊόν και δεν δύναται πρακτικώς να κατονομασθούν πάντες οι προμηθευταί, το προϊόν ορίζεται δια των υπό τα στοιχ. α και β της ανωτέρω παρ. 4, ενδείξεων και της αναφοράς όλων των προμηθευτριών χωρών. 7.Ο εισπραχθείς εξισωτικός δασμός (αντιντάμπιγκ) επιστρέφεται, εν όλω ή εν μέρει εις τον καταβαλόντα τούτον εισαγωγέα, κατόπιν γνωμοδοτήσεως της Γνωμοδοτικής Επιτροπής του άρθρ. 5 του παρόντος Νόμου, εφ’ όσον ήθελε διαπιστωθή υπ’ αυτής εκ των προσαχθέντων υπό του εισαγωγέως στοιχείων, ότι τα τεθέντα υπ’ αυτού εις ανάλωσιν προϊόντα δεν υπέστησαν ντάμπιγκ ή ότι το περιθώριον του ντάμπιγκ είναι χαμηλότερον του οριζομένου τοιούτου εις την εν παρ. 1 του παρόντος άρθρου απόφασιν του Υπουργού των Οικονομικών. 8.Η κατά την προηγουμένην παράγραφον επιστροφή των εξισωτικών δασμών (αντιντάμπιγκ) πραγματοποιείται δι’ αποφάσεως του Υπουργού των Οικονομικών, εκδιδομένης εντός μηνός από της υποβολής αυτώ της σχετικής γνωμοδοτήσεως της Επιτροπής. Η υποβολή υπό του εισαγωγέως εις την Γνωμοδοτικήν Επιτροπήν των οικείων αποδεικτικών στοιχείων πραγματοποιείται εντός μηνός το βραδύτερον από του τελωνισμού του εμπορεύματος, η δε Επιτροπή αποφαίνεται εντός δέκα πέντε ημερών από της λήψεως των στοιχείων τούτων. 9.Ο εξισωτικός δασμός (αντιντάμπιγκ) διατηρείται εν ισχύϊ μέχρις εξουδετερώσεως του προκαλούντος την ζημίαν ντάμπιγκ. 10.Η Γνωμοδοτική Επιτροπή επανεξετάζει την ανάγκην της συνεχίσεως της επιβολής του εξισωτικού δασμού (αντιντάμπιγκ) είτε αυτεπαγγέλτως είτε τη αιτήσει των ενδιαφερομένων μερών, εφ’ όσον εκ των υφισταμένων παρ’ αυτή στοιχείων ή των προσαγομένων τοιούτων υπό των ενδιαφερομένων προκύπτει ανάγκη αναλόγου αναθεωρήσεως. 30.Β.δ.35 Δασμοί Αντιντάμπιγκ 22 11.Ο εξισωτικός δασμός (αντιντάμπιγκ) επιβάλλεται από της ημερομηνίας της δημοσιεύσεως δια της Εφημερίδος της Κυβερνήσεως της σχετικής αποφάσεως του Υπουργού των Οικονομικών. 12.Η επιβολή εξισωτικού δασμού (αντιντάμπιγκ) εν ουδεμιά περιπτώσει δύναται να αποτελέση λόγον αυξήσεως των τιμών προϊόντων εγχωρίως παραγομένων, ομοίων προς τα υποβληθέντα εις τον δασμόν τούτον αλλοδαπά προϊόντα. Πάσα τοιαύτη αύξησις, βεβαιουμένη δια κοινής αποφάσεως των Υπουργών Οικονομικών, Εμπορίου και Βιομηχανίας, συνεπάγεται την άρσιν του επιβληθέντος εξισωτικού δασμού (αντιντάμπιγκ). Αντισταθμιστικός δασμός. Άρθρ.9.-1.Αντισταθμιστικός δασμός δύναται να επιβάλλεται επί παντός προϊόντος αλλοδαπής προελεύσεως, δια το οποίον διαπιστούται ότι παρέχεται καθ’ οιονδήποτε τρόπον αμέσως ή εμμέσως, επιχορήγησις ή πριμοδότησις εις την παραγωγήν, την κατασκευήν ή την εξαγωγήν του προϊόντος τούτου εν τη χώρα κατασκευής ή εξαγωγής, συμπεριλαμβανομένης και πάσας ετέρας ειδικής επιχορηγήσεως εις την μεταφοράν του, εκ της οποίας προκαλείται ή επαπειλείται είτε σοβαρά ζημία εις την υφισταμένην εθνικήν παραγωγήν, είτε επιβράδυνσις εις την δημιουργίαν ή ανάπτυξιν ταύτης. Ο αντισταθμιστικός δασμός, δεν δύναται να υπερβαίνη το ποσόν της κατά τα ως άνω επιχορηγήσεως ή πριμοδοτήσεως. 2.Αι διατάξεις των άρθρ. 3-8 του παρόντος νόμου εφαρμόζονται αναλόγως και δια την επιβολήν αντισταθμιστικού δασμού. Χαρακτήρ του Νόμου. 